**Pkp. 8**

**Eelnõu nr. 7**

*lihthäälteenamus*

|  |  |  |
| --- | --- | --- |
| VIIMSI VALLAVOLIKOGU | | |
|  | | |
| **OTSUS** | | |
|  | | |
|  | | |
| Viimsi | | 30. jaanuar 2018 nr |
|  | | |
|  | | |
| Viimsi Keskkooli ümberkorraldamine |  | |
|  | | |
|  | | |
| Põhikooli- ja gümnaasiumiseaduse § 80 lg 1 ja lg 2 p 5, kohaliku omavalitsuse korralduse seaduse § 22 lg 1 p 34, Viimsi valla põhimääruse § 21 lg 1 p 33 alusel, kooskõlas Viimsi Vallavolikogu 15.11.2016 määruse nr 31 „Viimsi valla haridusvõrgu arengukava 2016-2020“ tegevuskavaga, Haridus- ja Teadusministeeriumi ja Viimsi valla vahelise 15.12.2014 kokkuleppega riigigümnaasiumi asutamisest Viimsi valda ning tulenevalt vallavalitsuse ettepanekust, Viimsi Vallavolikogu  o t s u s t a b: | | |
|  | | |

1. Korraldada Viimsi Keskkooli tegevus ümber järgmiselt:
   1. Viimsi Keskkooli senine tegutsemisvorm (ühe asutusena tegutsev põhikool ja gümnaasium) muutub alates 1. septembrist 2018.
   2. Gümnaasiumiosa tegevus lõpetatakse 31. augustil 2018.
   3. Kool jätkab alates 1. septembrist 2018 tegevust põhikoolina, mille kooliastmed on:
2. I kooliaste – 1.-3. klass;
3. II kooliaste – 4.-6. klass;
4. III kooliaste – 7.-9. klass.
5. Kinnitada alates 01.09.2018 Viimsi Keskkooli uueks nimeks Viimsi Kool.
6. Viimsi Vallavalitsusel moodustada Viimsi Keskkooli ümberkorraldamise komisjon.
7. Viimsi Vallavalitsusel koostöös Viimsi Keskkooliga valmistada ette kooli ümberkorraldamisega seonduvad dokumendid ning läbi viia kõik toimingud, mis on vajalikud käesoleva ülesande täitmiseks.
8. Otsust on võimalik vaidlustada esitades kaebuse Tallinna Halduskohtusse (Pärnu mnt 7, Tallinn) või vaide Viimsi Vallavolikogule 30 päeva jooksul arvates otsuse teatavakstegemisest.
9. Käesolev otsus jõustub teatavakstegemisest.

|  |  |
| --- | --- |
|  | |
|  | |
|  | |
|  | |
| Taavi Kotka |  |
| Vallavolikogu esimees |  |

Eelnõu esitaja: Viimsi Vallavalitsus

Eelnõu koostaja: haridus- ja kultuuriamet

Kooskõlastanud: Viimsi Vallavalitsus 16.01.2018, Viimsi Vallavolikogu noorsoo- ja hariduskomisjon 10.01.2018.

|  |  |  |
| --- | --- | --- |
| Janek Murakas | Ott Kask | Kristi Tomingas |
| Abivallavanem | Kultuuri- ja sporditöö peaspetsialist, haridus- ja kultuuriameti juhataja ülesannetes | Vallasekretär |

**Seletuskiri**

Viimsi Vallavolikogu otsuse eelnõule

„Viimsi Keskkooli ümberkorraldamine”

**Viimsi Vallavolikogu otsuse eelnõu kohaselt korraldatakse Viimsi Keskkool ümber põhikooliks 1. septembrist 2018. Kooli nimetuseks saab Viimsi Kool.**

[Põhikooli- ja gümnaasiumiseaduse](https://www.riigiteataja.ee/akt/113122013021?leiaKehtiv) (edaspidi *PGS*) § 80 lõike 1 kohaselt korraldab kooli ümber kooli pidaja, kuulates enne ära hoolekogu ja õpilasesinduse arvamuse *(lisatud seletuskirjale)*. Sama paragrahvi lõike 2 punkti 5 kohaselt on üks kooli ümberkorraldamise viise PGSi §-s 2 sätestatud põhikooli või gümnaasiumi tegutsemise vormi muutmine. [Kohaliku omavalitsuse korralduse seaduse](https://www.riigiteataja.ee/akt/122112013003?leiaKehtiv) § 22 lõike 1 punkti 34 ja Viimsi valla [põhimääruse](https://www.riigiteataja.ee/akt/409022016060) § 21 lõike 1 punkti 33 kohaselt kuulub volikogu ainupädevusse valla ametiasutuse hallatava asutuse ümberkorraldamine.

21.01.2014 võttis Viimsi Vallavolikogu vastu otsuse, millega volitati Viimsi Vallavalitsust pidama läbirääkimisi Haridus- ja Teadusministeeriumiga riigigümnaasiumi asutamiseks ja pidamiseks Viimsi vallas.

15.12.2014 sõlmiti Haridus- ja Teadusministeeriumi ja Viimsi valla vahel kokkuleppe, mille sisuks on riigi pidamisel oleva gümnaasiumi valmimine, kus on loodud võimalused üldkeskhariduse omandamiseks nii Viimsi valla kui ka Harjumaa teiste omavalitsuste õpilastele. Riigigümnaasium alustab õppetegevust 01.09.2018. Sellega seoses lõpetab Viimsi Keskkool õppetegevuse korraldamise gümnaasiumiastmes alates 01.09.2018.

Viimsi Vallavolikogu 15.11.2016 määruse nr 31 „Viimsi valla haridusvõrgu arengukava 2016-2020“ kohaselt otsustati lõpetada gümnaasiumihariduse andmine Viimsi Keskkoolis 2018. aastal. Viimsi Keskkooli gümnaasiumiastme õpilased jätkavad hariduse omandamist riigigümnaasiumis ning neile tagatakse sujuv üleminek uude kooli.

Viimsi Keskkooli gümnaasiumiastmes õpetavatel õpetajatel on võimalus kandideerida tööle uude Viimsi Gümnaasiumisse, automaatset õpetajate üleviimist ei toimu. Viimsi Keskkool lõpetab töösuhte õpetajatega, kellel põhikooliks muutuvas koolis töökoormust ei ole.

Viimsi Keskkool korraldatakse ümber põhikooliks 01. septembriks 2018. Selleks moodustab Viimsi Vallavalitsus Viimsi Keskkooli ümberkorraldamise komisjoni ja kinnitab Viimsi Kooli põhimääruse.

Viimsi valla haridus- ja kultuuriamet teavitab vallavolikogu otsusest Haridus- ja Teadusministeeriumi, kooli, vanemaid, õpilasi ja õpilaste elukohajärgseid valla- või linnavalitsusi. PGS § 80 lõike 3 kohaselt tuleb otsusest teavitada vähemalt viis kuud enne uue õppeaasta algust.

Viimsi Keskkool kui ühe asutusena tegutsev põhikool ja gümnaasium on kool, kus hetkel toimub õppetegevus põhikooli I, II ja III astmes (1.-9. klass) ning gümnaasiumis. Õpilaste arvu järgi on see suurim kool vallas. Käesoleval õppeaastal õpib koolis 1387 õpilast, neist põhikoolis 1134 ja gümnaasiumis 253 õpilast. Võrreldes eelmise õppeaastaga on õpilaste arv vähenenud 12 lapse võrra, 2016/2017 õppeaastal oli kokku 1395 õpilast, neist põhikoolis 1172 last ja gümnaasiumis 223 last.

Arvestades valla elanike arvu kiiret kasvu, samuti stabiilset sündide arvu aastatel 2010-2016, püsib vajadus luua juurde põhikooli klasse. Viimsi Keskkooli reorganiseerimisega põhikooliks vabaneb 8-9 klassiruumi, aastatel 2017-2018 lisandub Viimsi valla keskuse piirkonda hinnanguliselt ligikaudu 200 õppekohta põhikooliõpilastele, mis leevendab oluliselt praegust pingelist olukorda.

Viimsi Keskkooli gümnaasiumiastmes õppivad õpilased viiakse üle uude Viimsi Gümnaasiumisse. Viimsi Keskkooli gümnaasiumiastmes õpetavad õpetajad peavad osalema konkursil, kui soovivad alustada tööd uues gümnaasiumis.

Reorganiseerimisega kaasnevate kulutuste katmiseks on ette nähtud rahalised vahendid Viimsi Keskkooli 2018. aasta eelarves.

Viimsi Keskkooli ümberkorraldamise on kooskõlastanud Viimsi Vallavalitsus 16.01.2018 istungil ning Viimsi Vallavolikogu noorsoo- ja hariduskomisjon 10.01.2018 koosolekul.

Janek Murakas

Abivallavanem

Koostas: Aet Tampuu, üldhariduse spetsialist